Príloha č. 1

Minister pôdohospodárstva Slovenskej republiky, Zsolt Simon
Min. poľnohospodárstva, prírodných zdrojov a živ. prostredia Cypru, Timmy Efthymiou
Ministerka poľnohospodárstva Estónska, Ester Tuiksoo
Minister poľnohospodárstva Lotyšska, Martinš Roze
Ministerka poľnohospodárstva Litvy, Kazimira Danuté Prunskiené
Minister poľnohospodárstva Českej republiky, Petr Zgarba
Minister poľnohospodárstva a rozvoja vidieka Maďarskej republiky, József Gráf
Minister poľnohospodárstva a rozvoja vidieka Poľskej republiky, Józef Jerzy Pilarczyk
Ministerka poľnohospodárstva, lesníctva a potravinárstva Slovinska, Marija Lukačič

	Londýn 11. 9.2005

Vážená pani komisárka,

	obraciame sa na Vás so spoločnou žiadosťou o vysvetlenie nižšie uvedených sporných bodov vzhľadom k tomu, že Európska Komisia bez predbežných konzultácií s novými členskými krajinami predložila na zasadnutí Riadiaceho výboru pre obchodné mechanizmy dňa 5. júla 2005 pracovný dokument, v ktorom prezentovala postup stanovenia nadmerných zásob, ako aj vyčíslenie predbežných súm ich spoplatnenia v jednotlivých nových členských krajinách. Z uvedeného dôvodu si Vás dovoľujeme požiadať o písomné vysvetlenie, nakoľko postup a navrhované riešenie Komisie nie je pre nás akceptovateľné. 

(1)	Akým spôsobom Komisia preukázala vytvorenie nadmerných zásob, ktoré mohli spôsobiť odklon obchodu a narušiť tým spoločnú organizáciu trhu Európskej únie ? Prijala Komisia právny predpis aj na ochranu vnútorných trhov nových členských krajín ? 

(2)	Na akom právnom základe Komisia definovala nadmerné zásoby ako aj obvyklý prenos zásob pre každý výrobok samostatne na základe kritérií a cieľov špecifických pre každú spoločnú organizáciu trhu v zmysle Dohody o pristúpení ?

(3)	Akú metodológiu použila Komisia pre výpočet nadmerných zásob vybraných poľnohospodárskych a potravinárskych výrobkov a na základe akých údajov vyčíslila predbežné sumy ich spoplatnenia ?

(4)	Z akého dôvodu Komisia nešpecifikovala parametre a údaje konkrétneho určenia nadmerných zásob jednotlivých výrobkov podľa príslušných kódov harmonizovaného systému colného sadzobníka ?

(5)	Prečo Komisia nevzala do úvahy dopady liberalizačných krokov na pokutovanie nových členských štátov, ako aj pravidlá medzinárodného obchodu podľa WTO v oblasti obchodu s tretími krajinami ?

Príloha č. 1/str. 2

Vážená pani komisárka, 
	
	veríme, že vyhoviete našej spoločnej žiadosti a vysvetlenie uvedených bodov prispeje k flexibilnému riešeniu problému nadmerných zásob v nových členských krajinách.

Za Vašu odpoveď vopred ďakujeme.

S úctou

Za Slovenskú republiku :		..........................................................................

Za Cyprus : 				..........................................................................

Za Českú republiku :			...........................................................................				
Za Estónsko :				..........................................................................

Za Lotyšsko : 				..........................................................................

Za Litvu : 				..........................................................................

Za Maďarskú republiku :		..........................................................................

Za Poľskú republiku :			...........................................................................

Za Slovinskú republiku :		........................................................................... 

Vážená pani
Mariann Fischer Boel
Member of the European Commission
DG Agriculture – European Commission
Rue de la Loi 130
1049 Brussels, Belgium